Legal Document

Category: 3

Text:
25. ΑΠΟΦΑΣΙΣ ΥΠΟΥΡΓΟΥ ΒΙΟΜΗΧΑΝΙΑΣ Αριθ. 41479/959 της 3 Σεπτ./10 Οκτ. 1975 (ΦΕΚ Β΄ 1144) Περί χαρακτηρισμού ταινιών ως προστατευομένων βραβευθεισών εις ανεγνωρισμένα Φεστιβάλ του εσωτερικού τελούντα υπό την εποπτείαν του Κράτους. ΄Εχοντες υπ’ όψει τας διατάξεις των άρθρων 2 και 15 του Ν.Δ. 58/1973 «περί μέτρων προς ανάπτυξιν της Κινηματογραφικής Βιομηχανίας κλπ.», αποφασίζομεν: 1.Ο κατά τας διατάξεις της παραγρ. 3 του άρθρ. 2 του Ν.Δ. 58/1973 χαρακτηρισμός ως προστατευομένης βραβευθείσης ταινίας εις ανεγνωρισμένον Φεστιβάλ του εσωτερικού ενεργείται κατόπιν της υποβολής υπό του Φεστιβάλ εις την καθ’ ημάς αρμοδίαν Υπηρεσίαν, κεκυρωμένου αντιγράφου των επισήμων πρακτικών της αρμοδίας δια την βράβευσιν Κριτικής Επιτροπής. 2.Εις περίπτωσιν μη υπάρξεως ή μη υποβολής του, κατά τα ανωτέρω κεκυρωμένου αντιγράφου πρακτικών δύναται να υποβληθή υπό του ενδιαφερομένου βεβαίωσις του Φεστιβάλ εις ην απαραιτήτως θα αναγράφωνται ο τίτλος της ταινίας, ο παραγωγός αυτής, εάν αύτη είναι μεγάλου ή μικρού μήκους, το βραβείον το οποίον έτυχεν και ο χρόνος απονομής τούτου. 3.Ως βραβευθείσα ταινία, κατά τας διατάξεις της παρούσης, νοείται η ταινία εις ην το βραβείον απενεμήθη δια το σύνολον της καλλιτεχνικής επιτεύξεως αυτής και ουχί δι’ επί μέρους καλλιτεχνικήν επίτευξιν (ως βραβείον σκηνοθεσίας, φωτογραφίας, σεναρίου κλπ.). Η παρούσα, ης η ισχύς άρχεται από σήμερον, δημοσιευθήτω δια της Εφημερίδος της Κυβερνήσεως. (Αντί για τις σελ. 244,687(α)-244,692(γ)  Σελ. 244,687(β) Τεύχος ΗΙ02 - Σελ. 47 Κινηματογραφική Βιομηχανία 13.Ε.δ.18-25